**Stredná priemyselná škola informačných technológií Ignáca Gessaya Tvrdošín**

 **sa zapojila do grantového programu Nadácie SPP**

Názov projektu: **„Korčule pre každého“**

**Zámer:** Podpora zdravého životného štýlu detí a mládeže. Projekt by nám pomohol realizovať kurz korčuľovania a základy hokeja pre žiakov tretieho ročníka, keďže v prvom ročníku žiaci absolvujú lyžiarsky kurz a v druhom ročníku plavecký kurz. Športovú halu chceme využívať aj počas hodín telesnej a športovej výchovy, či už zdokonaľovaním korčuľovania v zimných mesiacoch alebo hokejbalom v letných mesiacoch.

Škola aktívne hľadá nové možnosti motivácie k pohybu žiakov, keďže jedna telocvičňa nepostačuje plnohodnotnému pohybu pre tak veľkú školu.
Prostriedky pre nákup korčulí na ľad a hokejok, by nám pomohlo odľahčiť využitie telocvične počas zimných mesiacov, nové možnosti pre žiakov, nové nadobudnuté zručnosti v oblasti korčuľovania a hokeja, keďže športovú halu nám poskytne mesto Tvrdošín za symbolickú cenu.

**Cieľ:** Cieľom projektu je dať možnosť každému žiakovi našej školy rozšíriť svoje
pohybové zručnosti a schopnosti v najširšom spektre.

**Aktivity:** 1. Kurz - základy korčuľovania a hokeja.
2. Korčuľovanie počas telesnej a športovej výchovy.
3. Hokejbal počas telesnej a športovej výchovy.
4. Korčuľovanie zamestnancov školy vo voľnom čase.